《即事》
宋代·林希逸

学必苦心非易事，世多抵掌是痴谈。评量人到九分九，指拟天穷三十三。

彻底书须随字解，造微诗要似禅参。眼前定与谁商榷，忽谩狂吟付一酣。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。